*Likumprojekts*

**Grozījumi Vekseļu likumā**

Izdarīt Vekseļu likumā (Likumu un noteikumu krātuve, 1938, 38. nr.; Latvijas Republikas Augstākās Padomes un Valdības Ziņotājs, 1992, 37./38. nr.; Latvijas Vēstnesis, 2010, 68. nr.; 2013, 97., 187. nr.) šādus grozījumus:

1. 1. pantā:

papildināt pirmās daļas ievaddaļu pēc vārda "(trasātam)" ar vārdu "–komersantam";

izteikt pirmās daļas 3. punktu šādā redakcijā:

"3) komersanta nosaukumam, juridiskajai adresei un reģistrācijas numuram;";

izslēgt pirmās daļas 10. punktu;

izslēgt otro daļu;

papildināt pantu ar trešo daļu šādā redakcijā:

"Tratai pievieno maksājuma uzdevumu par valsts nodevas samaksu."

2. Papildināt pirmo apakšnodaļu ar 10.1 pantu šādā redakcijā:

"10.1 Uz tratas pamata atbildīgā persona nevar būt fiziska persona."

3. 31. pantā:

papildināt pantu ar jaunu otro daļu šādā redakcijā:

"Ja galvojumu dod fiziska persona, tad ievērojama notariāla akta forma.";

uzskatīt līdzšinējo panta otro, trešo un ceturto daļu attiecīgi par trešo, ceturto un piekto daļu.

4. Aizstāt 45. panta pirmajā daļā vārdus "kuru adreses atzīmētas tratā, vai zināmas notāram, vai kuru adreses ir paziņojusi persona, kas pieprasījusi protesta izdarīšanu" ar vārdiem "paziņojumu nosūtot uz deklarēto dzīvesvietas adresi, juridisko adresi vai oficiālo elektronisko adresi, ja personai ir aktivizēts oficiālās elektroniskās adreses konts. Par protesta izdarīšanu paziņo arī uz tratas turētāja norādīto uz tratas pamata atbildīgās personas adresi, ja tā atšķiras no iepriekš norādītajām".

5. Papildināt 46. panta pirmo daļu ar teikumu šādā redakcijā:

"Šādas atzīmes izdarīšana neatbrīvo no pienākuma regresa tiesības izlietošanai protestēt vienkāršo vekseli nesamaksas dēļ, ja uz vienkāršā vekseļa pamata atbildīgā persona ir fiziska persona."

6. 55. pantā:

aizstāt pirmajā daļā vārdus "īpašu personu" ar vārdu "komersantu";

papildināt trešo daļu pēc vārdiem "trešā persona" ar vārdu "– komersants".

7. 75. pantā:

papildināt pirmo daļu pēc vārdiem "noteiktu naudas summu" ar vārdiem un skaitli "līdz 15 000 *euro* (piecpadsmit tūkstošiem)";

izslēgt otro daļu;

izslēgt trešās daļas 11. punktu;

papildināt pantu ar ceturto, piekto un sesto daļu šādā redakcijā:

"Vienkāršajam vekselim pievieno maksājuma uzdevumu par valsts nodevas samaksu.

Ja vienkāršā vekseļa devējs nav komersants, tad vienkāršais vekselis izdodams notariālā akta formā.

Ja vienkāršais vekselis tiek izdots notariālā akta formā, tad visa korespondence, kas tiek nosūtīta uz notariālajā aktā norādīto adresi, tiek uzskatīta par saņemtu."

8. 77.pantā:

aizstāt trešajā daļā vārdu "ceturtajā" ar vārdu "piektajā";

papildināt pantu ar ceturto daļu šādā redakcijā:

"Protests vienkāršā vekseļa nesamaksas dēļ izdarāms 20 (divdesmitajā) maksāšanas termiņam sekojošajā Latvijā noteiktajā dienā."

9. Izslēgt 78.5 pantā vārdus un skaitli "parakstīšanos trasanta vietā (1.p. otrā daļa),".

10. 80. pantā:

izslēgt pirmajā daļā vārdus "mutiski vai";

papildināt pirmo daļu pēc vārdiem "izpildīt savu saistību pēc vekseļa" ar vārdiem "uzaicinājumu nosūtot uz deklarēto dzīvesvietas adresi, juridisko adresi vai oficiālo elektronisko adresi, ja personai ir aktivizēts oficiālās elektroniskās adreses konts. Uzaicinājumu nosūta arī uz vienkāršā vekseļa turētāja norādīto uz vienkāršā vekseļa pamata atbildīgās personas adresi, ja tā atšķiras no iepriekš norādītajām";

papildināt pantu ar ceturto daļu šādā redakcijā:

"Protesta akts, kas izdarīts par notariālā akta formā izdotu vienkāršo vekseli, ir izpildāms Civilprocesa likumā noteiktajā tiesas spriedumu izpildes kārtībā (nododams piespiedu izpildei)."

11. 81. panta pirmajā daļā:

izslēgt 4. punktā vārdus "vai ka uzaicinātā persona nav bijusi sastopama, vai ka nav bijis iespējams atrast viņas veikala telpas vai dzīvokli";

papildināt daļu ar 7. punktu šādā redakcijā:

"7) vekseļa summai."

12. Papildināt pārejas noteikumus ar 3., 4., 5., 6. un 7. punktu šādā redakcijā:

"3. Grozījumi šā likuma 1. panta pirmās daļas ievaddaļā un 3. punktā, šā likuma 10.1 pants, kā arī grozījumi šā likuma 55. panta pirmajā un trešajā daļā, kas paredz, ka tratas izmantojamas komercdarbībā, stājās spēkā 2021. gada 1. oktobrī.

4. Fiziskas personas atbildība pēc tratas, kas izdota atbilstoši regulējumam, kas bija spēkā līdz 2021. gada 30. septembrim, var rasties ar tās uzrādīšanu samaksai neatkarīgi no tratā noteiktā samaksas termiņa līdz 2022. gada 1. oktobrim.

5. Grozījumi šā likuma 31. pantā par tā papildināšanu ar jaunu otro daļu, kā arī šā likuma 75. panta piektā daļa, kas paredz notariālā akta formu fizisko personu izdotiem vienkāršajiem vekseļiem un galvojumiem, stājās spēkā 2021. gada 1. oktobrī

6. Vienkāršie vekseļi, ko izdevušās fiziskās personas līdz 2021. gada 30. septembrim un neatbilst šā likuma 75. panta piektajai daļai, var atrasties civiltiesiskajā apritē līdz 2022. gada 1. oktobrim. Pēc šī termiņa iestāšanās vienkāršie vekseļi jāizdod no jauna, ievērojot šā likuma 75. panta piektās daļas prasības.

7. Galvojumi, ko devušas fiziskas personas līdz 2021. gada 30. septembrim un neatbilst šā likuma 31. panta otrajai daļai, var atrasties civiltiesiskajā apritē līdz 2022. gada 1. oktobrim. Pēc šī termiņa iestāšanās fizisko personu dotie galvojumi ir jānoformē notariālā akta formā, ja šis likums pieļauj šāda fiziskās personas galvojuma došanu."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs